**Amorul-ce mister !**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dulce rază-a nemuririi,

Croiește-ți drum în pieptul meu !

Ridică, tainic înger,

Blestemul împietririi

Și fă-mă, suflet cald, să simt

Un suflet apropiat

De-al meu.

Căci sunt vremuri întristate

De dureri nevinovate-

Duh al plăcerii , duhul Cupid, călătorind scânteie zarea

Ocrotindu-mi marea,

Fericindu-mi gândul.

Un vuiet lin se perindă

În lacrimi de lumini argintii

Trecutul și viitorul să-l surprindă

Călăuzind nădejdea, în dansul zărilor pustii.

Oh- libertate necuprinsă,

Cât de mult ești adorată

În suflet schimbător,

De pământ totuși legată ...

Aș vrea să pot zbura ca tine,

Înger din văzduh,

Soarele și luna-n față,

În trecutu-mi doar pământ.

Dar oare mai există ea?

Ea- ce doru-mi mângâia

Ea- ce ploaia alunga

Și străfundu-mi lumina?

Cupidon străluce vise de noroc,

În raze stranii, dar senine, ce-mi aprind în suflet foc-

Iar misterul ce înveșmântă

Blânda ințelepciune sacră

Este amorul ce descântă

Viața-mi pustiită toată.